फैगौ दिसेम्बर दानाव बिटिसि बिसिख’थिखौ खुंफुंनाय जागोन होननानै हिमन्त’ बिश्व’ सर्माया कक्राझारआव फोसावनायनि उनाव सांग्रां जादों बिपिएफ दोलोआ। दिनै बाकसा जिलानि बरमायाव मिरु बिपिएफनि 71थि मावफुं जथुममा जानानै थाङो।बे मेलआव बिपिएफनि मन्त्रि चन्दन ब्रह्म, प्रमिला रानि ब्रह्म, एमएलए आरो बारग’ इएम, जिएमजों लोगोसे मिरुनि माखासे दैदेनगिरिफोरा बाहागो लादोंमोन। नाथाय बे जथुमआव राइजो सभानि एमपि बिस्वजित दैमारि, तामुलपुर बिधान सभा बियाबनि एमएलए इमानुवेल मुसाहारी, बिटिसिनि बारग’ इएम देबोन बर’मोनखौ नुनो मोननाय जायाखै।